stanford-oval/wikipedia huggingface dataset:
וואן פיס: עולם חזק
תקציר העלילה

צוות שודדי כובעי הקש נתקלים בפיראט המרושע שיקי אשר נמלט מהכלא באימפל דאון. שיקי, אשר מעוניין לשלוט באזור איסט בלו, חוטף בהמשך את נאמי, הנווטת של צוות שודדי כובעי הקש, ומאלץ אותה להצטרף לצוות שלו בשל כישוריה הקרטוגרפיים והמטאורולוגיים יוצאי הדופן. בעקבות כך לופי וצוות שודדי כובעי הקש חייבים לסכל את תוכניתו של שיקי, להציל את נאמי ולהביס את שיקי.
מדבבים

| דמות | בגרסה היפנית | בגרסה האנגלית |
| --- | --- | --- |
| מונקי די. לופי | מאיומי טנקה | קולין קליננקבירד |
| רורונואה זורו | קאזוייה נאקאי | כריסטופר סאבאט |
| נאמי | אקמי אוקאמורה | לוסי כריסטיאן |
| אוסופ | קאפיי יאמאגוצ'י | סאני סטרייט |
| וינסמוק סאנג'י | הירואקי היראטה | אריק וייל |
| טוני טוני צ'ופר | איקואה אוטאני | ברינה פלנסיה |
| ניקו רובין | יוריקו יאמאגוצ'י | סטפני יאנג |
| פרנקי | קאזוקי יאו | פטריק סייטס |
| ברוק | צ'ו | איאן סינקלייר |
| שיקי | נאוטו טקנאקה | סקוט מקניל |
הפקה

אודה פיקח באופן אישי על הפקת הסרט, כתב את התסריט של הסרט, ויצר עבור הסרט מעל ל-120 עמודים של עם סקיצות שונות.
הבמאי של הסרט היה מוניהיסה סאקאי, אשר היה בעבר גם הבמאי של סדרת הטלוויזיה האנימה וואן פיס.
להקת הרוק היפנית Mr. Children ביצעה את שיר הנושא של הסרט, "Fanfare".
הערות שוליים

1 2  "One Piece Creator Oda to Oversee Production of 10th Film". Anime News Network. 11 במאי 2009. נבדק ב-29 בינואר 2010. {{cite web}}:  (עזרה)
↑  "10th One Piece Film Tops Ponyo's Opening Weekend (Updated)". Anime News Network. 14 בדצמבר 2009. נבדק ב-30 בינואר 2010. {{cite web}}:  (עזרה)
↑  "Motion Picture Producers Association of Japan , Inc". www.eiren.org. נבדק ב-2019-08-26.
↑  One Piece: Strong World, Box Office Mojo
שטח B

מפת יהודה ושומרון, בה מודגשים שטחי A ו-B
שלט הכניסה לכפר חוסאן (מכיוון מערב על כביש 375), ולידו שלט המזהיר ישראלים על כניסה לכפר, על אף שהוא נמצא בשטח B.
שטח B הוא מונח שנטבע בהסכם אוסלו ב' ומתייחס לשטחים שהסמכויות השלטוניות בהם מתחלקות בין הרשות הפלסטינית ובין מדינת ישראל – התחומים האזרחיים נמצאים תחת סמכות הרשות הפלסטינית, בעוד שהתחומים הצבאיים והביטחוניים נמצאים תחת סמכות ישראלית. בשטחים אלה שוכנים 440 יישובים כפריים, שכולם פלסטיניים, וכן שמורות טבע. האזור תופס כ-22% משטח יהודה ושומרון.
רקע

ב-28 בספטמבר 1995 נחתם בוושינגטון הסכם אוסלו ב' בין ישראל לארגון לשחרור פלסטין. בהסכם חולקו יהודה והשומרון וחבל עזה לשלושה חלקים: שטחי A, שטחי B ושטחי C. הסכם זה נועד לשמש כהסדר ביניים למשך חמש שנים עד שיוחלף בהסדר קבע, אולם נכון לשנת 2024 הסדר הקבע לא גובש. עד יישום הסכם ואי שטח B כלל 23%–25% משטחי יהודה והשומרון. במסגרת הסכם זה הועברו לשטח B בשלבים 13% משטחי יהודה ושומרון שהיו שטחי C, אך נגרעו ממנו שטחים אחרים שהפכו לשטח A, ומאז הוא כולל כ-22% מיהודה ושומרון.
באוקטובר 2020 פורסם כי צה"ל מציב שלטים המזהירים ישראלים מפני "כניסה לשטחי A" גם במספר נקודות כניסה לשטח B, על מנת למנוע כניסת ישראלים למקומות בעלי סיכון.
ראו גם

שטח A
שטח C
הערות שוליים

↑  סעיף  2.א. לחלק 13 של הסכם אוסלו ב'
↑  מדוע צה"ל מנסה לחסום כבישים לתנועת ישראלים ברחבי יו"ש?, באתר הקול היהודי, ‏10 בנובמבר 2020
↑  "הכניסה לשטח A אסורה" - מדוע צה"ל מטעה את הנוסעים?, באתר הקול היהודי, ‏15 באוקטובר 2020
ערך זה הוא קצרמרבנושא ישראל. אתם מוזמנים לתרום לוויקיפדיה ו.
כך תמיד לרודנים

כך תמיד לרודנים (בלטינית: Sic semper tyrannis) הוא ביטוי שמקורו בשפה הלטינית המתאר שימוש לרעה בכוח או מוחה נגד שימוש אפשרי כזה.
היסטוריה

הביטוי מיוחס למרקוס יוניוס ברוטוס, שהיה אחד מהקושרים הבולטים בהתנקשות ביוליוס קיסר שאירעה ב-15 במרץ 44 לפנה"ס. אולם, ייתכן כי הביטוי נאמר בתקופה מאוחרת יותר, כיוון שאין לו תיעוד בכתביהם של ההיסטוריונים הרומיים מאותה תקופה.
השימוש בביטוי > בארצות הברית

"כך תמיד לרודנים" משמש כמוטו של מספר גופים בארצות הברית. ב-1776 המליץ הפטריוט האמריקני ג'ורג' מייסון(אנ') לאספת וירג'יניה(אנ') לאמץ את המשפט כחלק מחותם המדינה. בחותם המדינה מופיעה דמות אישה ובידה חרב, הניצבת מעל גופת אדם המייצגת את הרודנות ולצדה כתר ומתחתיו הביטוי בלטינית. החותם תוכנן על ידי מייסון ועוצב על ידי ג'ורג' וית'(אנ'), שחתם על הכרזת העצמאות של ארצות הברית ולימד את תומאס ג'פרסון משפטים. הביטוי הוא גם המוטו של צוללת התקיפה של צי ארצות הברית הנקראת על שם המדינה. הוא משמש גם כמוטו של העיר אלנטאון, שהיא העיר השלישית בגודלה בפנסילבניה, ויש התייחסות אליו בהמנון של מרילנד.
פעמיים בהיסטוריה של ארצות הברית נקשר הביטוי באירועי דמים. הראשונה הייתה כאשר ג'ון וילקס בות' לכאורה צעק אותו לאחר שרצח את הנשיא אברהם לינקולן ב-14 באפריל 1865. הפעם השנייה הייתה כאשר דווח שהטרוריסט טימותי מקווי לבש חולצה ועליה הדפס של הביטוי ותמונתו של לינקולן, כאשר נעצר ב-19 באפריל 1995 לאחר שביצע את הפיגוע באוקלהומה סיטי.
הערות שוליים

↑  טד אוטלי, Timothy McVeigh & Terry Nichols: Oklahoma Bombing, באתר trutv.com(הקישור אינו פעיל, 12.3.2020)
סמל וירג'יניה עם המוטו
אבן פלנברג

| --- | --- |

 לידה:  8 באוגוסט 1961 (בן 63) קליבלנד, ארצות הברית 
 אתר רשמי
 
אבן פלנברג (באנגלית: Evan Fallenberg; נולד ב-8 באוגוסט 1961) הוא סופר ומתרגם ישראלי-אמריקאי, זוכה הפרס הלאומי לספרים יהודיים. ספרו הראשון, "Light Fell" זכה בפרס סטונוול לספרות (אנ') ובפרס אדמונד וייט (אנ'). לצד פרסום מספר ספרים פרי עטו, תרגם לאנגלית ספרים של יוצרים ישראלים כגון מאיר שלו, אלון חילו, מישקה בן-דוד, רון לשם, ובתיה גור.
קורות חיים

נולד בקליבלנד, אוהיו ובעל תואר ראשון בדיפלומטיה מטעם אוניברסיטת ג'ורג'טאון. בנוסף, בעל תואר שני בכתיבה יוצרת מאוניברסיטת וורמונט. בשנת 1985 עלה לישראל.
כיום משמש כפרופסור באוניברסיטת בר-אילן. פלנברג מלמד תרגום וכתיבה יוצרת וראש מסלול בתוכנית לתואר שני בכתיבה יוצרת. יזם ומנהל את המסלול לתרגום ספרות בבר-אילן.
ב-2016 פלנברג שיפץ בית ישן בעכו ופתח את מרכז האמנות "ערבסק" בשיתוף פעולה עם בנו מיכה. במהלך המהומות במהלך מבצע שומר חומות, נהרס מרכז האמנות. עם זאת, לאחר מספר חודשים הוא שופץ ונפתח מחדש.
פלנברג שימש כחבר בוועד השופטים של מספר פרסים ספרותיים כגון פרס סמי רוהר. על עבודתו קיבל מלגות מארגונים ומוסדות אקדמאים מרחבי העולם והרצה בכנסים ופסטיבלים ברחבי העולם.
תרגומים

Mishka Ben David, Duet in Beirut (Overlook Press, 2015)
Meir Shalev, My Russian Grandmother’s American Vacuum Cleaner (Pantheon, 2011)
Meir Shalev, A Pigeon and a Boy (Schocken, 2007)
Ron Leshem, Beaufort (US: Delacorte, UK: Harvill Secker, 2008)
Alon Hilu, Death of a Monk (Harvill Secker/Random House UK, 2006)
Alon Hilu, The House of Rajani (Harvill Secker / Random House UK, 2010)
(Batya Gur, Murder in Jerusalem (HarperCollins, 2006
Yair Lapid, Memories After My Death (E&T Books, 2010)
Gilad Evron, Only Language Remains (2007)
ספריו

Light Fell, New York: Soho, 2008
When We Danced on Water, New York: Harper Perennial, 2011
The Parting Gift, New York: Other Press, 2018
פרסים

2007: הפרס הלאומי לספרים יהודיים
2008: Lambda Literary Award for Gay Debut Fiction (פיינליסט)
2009: American Library Association's Barbara Gittings Stonewall Book Award for Literature
2009: Edmund White Award for Debut Fiction
הערות שוליים

↑  Lambda Admin, 21st Annual Lambda Literary Awards, Lambda Literary, ‏2010-02-18 (באנגלית אמריקאית)
↑  Off the map? Israel’s English-language writers wonder where they fit in, www.timesofisrael.com (באנגלית אמריקאית)
1 2  Cleveland Jewish News, Author awarded residency, Cleveland Jewish News, 2015
↑  Evan Fallenberg | Jewish Book Council, www.jewishbookcouncil.org (באנגלית)
↑  הכירו את פרופ' אבן פלנברג, באתר www.biu.ac.il
↑  שירי הדר, בעל מלון בעכו: "שרפו פה הכל. כוחות המשטרה יושבים מחוץ לעיר ושותים תה", באתר ynet, 13 במאי 2021
↑  Opinion | Arab-Jewish violence in Israel threatens coexistence. My neighbors and I won't give in., NBC News, ‏2021-05-20 (באנגלית)
↑  Past Winners | Jewish Book Council, www.jewishbookcouncil.org (באנגלית)
↑  Previous Winners, Lambda Literary
↑  Stonewall Book Awards List | Rainbow Roundtable, www.ala.org (באנגלית)
| --- | --- |
בקרת זהויות :  NLI: 987007260927405171  GND: 1266744924  ISNI: 0000 0000 4032 1141  LCCN: n2005069727  NTA: 291922791  VIAF: 21554739   WorldCat (עם VIAF): 21554739
ז'אק ז'אנו

| --- | --- |

 לידה:  1950 (בן 74 בערך) פאס, מרוקו 
 מקום לימודים:  בצלאל אקדמיה לאמנות ועיצוב ירושלים (1975) 
 תחום יצירה:  פיסול 
 מספר צאצאים:  8 
 
ז'אק ז'אנו (נולד ב-1950) הוא אמן רב-תחומי ישראלי.
ביוגרפיה

ז'אק ז'אנו נולד בפאס שבמרוקו וכשהיה בן שבע הגיע עם הוריו לעיירה שלומי של סוף שנות ה-50 בישראל. לאחר שירות צבאי בחיל הים, ז'אנו עבר לירושלים ולמד בבצלאל, אך לא סיים את לימודיו. ב-1976 הוא יצא למסע נדודים למספר שנים באירופה ובהודו. בהודו שהה כחצי שנה בעירו של הגורו אושו, שהמליץ לו לשוב לישראל ולמצוא שם את מבוקשו באחד מחצרות הרבנים החסידיים. ז'אנו חזר לישראל, נשא לאישה את סוזאן ונולדו להם 8 ילדים. בשנות ה-80 הם גרו לסירוגין בירושלים וניו יורק, ונכון ל-2021 הם מתגוררים בכליל.
תערוכות יחיד

1987 – "קבר רחל", בית האמנים, ירושלים
1991 – "בבית חלומותיי", סטודיו לאמנות, יבנה
1992 – "ז'אק ז'אנו: עבודות", גלריה הבמה, ירושלים
1993 – "ז'אק ז'אנו: עבודות", גלריה מבט, ירושלים
1994 – "ז'אק ז'אנו: עבודות", מוזיאון ישראל, ירושלים
1994 – "מיצב עם תרנגולות אנונימיות", מוזיאון הרצליה לאמנות, הרצליה
1995 – "ז'אק ז'אנו: עבודות", גלריה נחשון, קיבוץ נחשון
1995 – "אנוכי", מוזיאון אשדוד
1995 – "מסע", מוזיאון ינקו דאדא, עין הוד
1995 – "חי 18", גלריה מני H, תל אביב
1997 – "ז'אק ז'אנו: עבודות", גלריה ראש הנקרה, ראש הנקרה
1997 – "ז'אק ז'אנו: עבודות", המרכז לתרבות, שלומי
1998 – "בית החיים", גלריה קלישר, תל אביב
1998 – "ככלות כוחי אל תעזבני", גלריה מני H, תל אביב
1999 – "אהיה אשר אהיה", מוזיאון תל חי, תל חי
2000 – "טרובדור בחומר ובתלת מימד", המוזיאון לאמנות ישראלית, רמת גן
2001 – "כמו שלמעלה כך למטה", גלריה ארטספייס, ירושלים
2001 – "הפנים רואה את החוץ", מוזיאון ינקו דאדא, עין הוד
2002 – "כמה נוראה המקום הזה", גלריה מוניציפלית נתניה
2004 – "סעודה", משכן האמנים, הרצליה
2005 – "קבר רחל", המרכז לאמנות ישראלית, מינכן, גרמניה
2006 – "מחיה מתים", בית אורי ורמי נחושתן, אשדת יעקב
2007 – "ז'אק ז'אנו: עבודות", גל-און, מקום לאמנות, תל אביב
2007 – "בתהליך", גלריה עירונית כפר סבא, בית התרבות ע"ש רייזל, כפר סבא
2008 – "ניקבות", הגלריה לפיסול ע"ש יוסף קונסטנט, רמת גן
2009 – "במו ידיו", מרכז אמנויות ע"ש ברר, מעלות
2010 – "סופר סתם", גלריה אנגל, תל אביב
2011 – "פריש מיש", גלריה אנגל, תל אביב
2014 – "המקום שאליו הוא מחובר", המוזיאון לאמנות ישראלית, רמת גן
2015 – "יסודות", גלריה אנגל, תל אביב
2017 – "Law of Superposition", ונציה.
פסלי קבע

1996 שדרות בן-צבי, ירושלים, "פסל החירות"
1999 גן הפסלים, המרכז הרפואי ע"ש חיים שיבא - תל השומר, רמת גן, "כי האדם עץ השדה"
המוזיאון הפתוח תפן, תפן, "ביתך"
מלגות ופרסים

1989 פרס להשלמת עבודה, משרד החינוך והתרבות
1991 פרס בינלאומי, קריית האומנים הבינלאומית, "הסיטה", פריז, צרפת
1994 פרס ליוצרים בתחומי האמנות הפלסטית, משרד המדע והאמנויות
1996 פרס ע"ש שושנה איש שלום, על תרומה מיוחדת לאמנות, עיריית ירושלים
2001 פרס שר החינוך לתרבות יהודית
2006 פרס עידוד היצירה, משרד המדע התרבות והספורט.
הערות שוליים

↑  עודד ברושי, מתוך קטלוג התערוכה "ז'אנו", הרצליה: מוזיאון הרצליה לאמנות, 1994
1 2  טליה רפפורט, מחזור ומחזוריות, אמנות ואמונה, מתוך קטלוג התערוכה "חי", תל אביב: גלריה מני H, 1995
1 2  דוד שפרבר, אמן שלא נכנע להבניות, באתר מארב, ‏2009
1 2  ז'אק ז'אנו, הצהרת אמן, באתר Art in Process
↑  דוד שפרבר, הכלאות מורכבות בין דת לחילוניות, באתר Art Portal, ‏2017
| --- | --- |
בקרת זהויות :  ICIA: 278322  NLI: 987007263323405171  ISNI: 0000 0000 7057 3825  LCCN: no2001092410  RKD: 421085  ULAN: 500481283  VIAF: 97218583   WorldCat (עם VIAF): 97218583
יואב הורוביץ

יואב הורוביץ (נולד ב-11 ביוני 1960) הוא מנהל ישראלי. בעבר היה מנכ"ל משרד ראש הממשלה, ראש סגל ראש ממשלת ישראל, מנכ"ל "אוויס ישראל" ומשנה למנכ"ל יוניברסל מוטורס ישראל. החל מדצמבר 2023, מונה הורוביץ ליו"ר הוועד המנהל של שנקר.
ביוגרפיה

נולד בישראל לאם מורה ולאב איש צבא, מלוחמי גוש עציון אשר נשבה בידי הלגיון הירדני. עם גיוסו לצה"ל התנדב הורוביץ לסיירת מטכ"ל. לאחר טירונות צנחנים עבר מסלול הכשרה כלוחם ביחידה וכן הכשרה כמפקד כיתה. לאחר השחרור מהצבא עבד כמאבטח באל על. במילואים משרת הורוביץ ביחידת שלדג.
את הקריירה כמנהל החל במחלקת השיווק של "כלל סחר", יבואנית ימאהה. ב-1993 עבר לעבוד כמנהל פעילות האופנועים והטרקטורונים בחברת "מאיר" יבואנית הונדה. בשנים 2000–2003 כיהן כמנכ"ל כלמוטור, יבואנית מיצובישי. לאחר מכן הקים חברה בשם "י. הורוביץ אסטרטגיה עסקית". עד 2000 כיהן כיו"ר איגוד יבואני הרכב הדו גלגלי בלשכת המסחר. בתקופת ההתנתקות היה מנהל מטה המתנגדים לתוכנית רה"מ. ב–2006 כיהן בתפקיד בכיר במטה הבחירות של בנימין נתניהו בהתמודדות בפריימריז של הליכוד. בינואר 2008 מונה למנכ"ל אוויס ישראל, והפסיק את פעילותה של חברתו הפרטית.
ב-2009 עלה שמו כמועמד המוביל לתפקיד יו"ר מועצת הרשות השנייה לטלוויזיה ורדיו. מפברואר 2011 ועד 2014 שימש כחבר הוועד המנהל של רשות השידור. ב-2011 מונה ליו"ר "אוטו איטליה" (יבואנית פרארי ומזראטי) בעקבות רכישתה בידי אוויס. ב-2014 סיים תואר ראשון במשפטים במכללת שערי משפט. בנובמבר 2014 עלה שמו כמועמד מוביל לתפקיד מנכ"ל משרד ראש הממשלה, לאחר התפטרות הראל לוקר. בעקבות המיזוג בין יוניברסל מוטורס ישראל (יבואנית ג'נרל מוטורס) לאוויס, מונה הורוביץ בנובמבר 2014 לתפקיד משנה למנכ"ל יוניברסל מוטורס ישראל. לאחר הבחירות לכנסת העשרים נמנה עם צוות המשא ומתן של הליכוד במסגרת המגעים לקראת הרכבת ממשלת ישראל השלושים וארבע.
במאי 2016 מונה הורוביץ על ידי נתניהו לתפקיד ראש סגל ראש הממשלה. לאחר פרישתו של אלי גרונר במאי 2018 מונה הורוביץ גם לממלא מקום מנכ"ל משרד ראש הממשלה. ב-11 ביוני 2019 הודיע כי בכוונתו לעזוב את התפקיד.
חיים אישיים

מתגורר בכפר בן נון. הוא נשוי בשנית לגילה ואב לארבעה בנים.
הערות שוליים

↑  יואב הורוביץ מונה ליושב ראש הוועד המנהל של שנקר, באתר וואלה, 3 בינואר 2024
↑  מינוי חדש ומסקרן: זה יו"ר וועד המנהל החדש של שנקר, באתר אייס, 3 בינואר 2024
↑  בן כספית, ‏הפרוטוקול: המציאות האחרת של נתניהו בהרצאותיו בפני התקשורת, באתר מעריב אונליין, 28 באוגוסט 2016
↑  יואב קרקובסקי, מנכ״ל משרד רה"מ יואב הורוביץ הודיע על סיום תפקידו, באתר כאן – תאגיד השידור הישראלי, 11 ביוני 2019
|  מנכ"לי משרד ראש הממשלה |
| --- | --- | --- | --- | --- | --- | --- | --- | --- | --- |
|  אהוד אבריאל  |  טדי קולק  |  יעקב הרצוג  |  שמחה דיניץ  |  מרדכי גזית  |  עמוס ערן  |  אליהו בן-אלישר  |  מתתיהו שמואלביץ'  |  אברהם טמיר  |  יוסי בן אהרון  |
|  1951–1952  |  1952–1964  |  1966–1972  |  1972–1973  |  1973–1975  |  1975–1977  |  1977–1980  |  1980–1984  |  1984–1986  |  1986–1992  |
|  שמעון שבס  |  צבי אלדרוטי  |  אביגדור ליברמן  |  משה ליאון  |  יוסי קוצ'יק  |  רפי פלד  |  אביגדור יצחקי  |  אילן כהן  |  רענן דינור  |  איל גבאי  |
|  1992–1995  |  1995–1996  |  1996–1997  |  1997–1999  |  1999–2001  |  2001–2001  |  2001–2004  |  2004–2006  |  2006–2009  |  2009–2011  |
|  הראל לוקר  |  אלי גרונר  |  יואב הורוביץ  |  רונן פרץ  |  צחי ברוורמן  |  יאיר פינס  |  נעמה שולץ  |  יוסי שלי  |  |  |
|  2011–2015  |  2015–2018  |  2019–2018  |  2019–2020  |  2020–2021  |  2021–2022  |  2022  |  מ-2023  |  |  |
בריליאנס H330

| --- | --- |

Brilliance H330
 מאפיינים כלליים
 יצרן:  Brilliance Auto (שם רשמי: HuaChen Group Auto Holding Co., Ltd)
 שנות ייצור:  2012 – 2017 (סין)  2015 – 2018 (איראן)  2019 – הווה (סוריה)
 הרכבה:  הרפובליקה העממית של סין הרפובליקה העממית של סין  איראן איראן  סוריה סוריה  מצרים מצרים
 מודל קודם:  Brilliance BS2 (אנ')
 מודל אחריו:  Brilliance H3 (אנ')
 אורך:  4,523 מ"מ (סדאן)  4,210 מ"מ (הצ'בק)
 רוחב:  1,755–1,758 מ"מ
 גובה:  1,460–1,512 מ"מ
 משקל:  1,225–1,270 ק"ג
 בסיס גלגלים:  2,580 מ"מ
 מפרט טכני
 מנוע:  4 צילינדרים, 1,498 סמ"ק המפיק 105 כ"ס ב-5,800 סל"ד  4 צילינדרים, 1,654 סמ"ק
 הילוכים:  תמסורת ידנית - 5 מהירויות  תמסורת אוטומטית - 4 מהירויות
 מהירות מרבית:  175 קמ"ש (מנוע 1,498 סמ"ק, יוצר בסין)  170 קמ"ש (מנוע 1,654 סמ"ק, יוצר באיראן, מיוצר בסוריה משנת 2018)
בריליאנס H330 (בסינית: 中华H330', באנגלית: Brilliance H330) היא מכונית משפחתית, המוגדרת מכונית קומפקטית, מתוצרת יצרנית הרכב הסינית Brilliance Auto (אנ') (שם רשמי: HuaChen Group Auto Holding Co., Ltd) אשר יוצרה בסין בין השנים 2012–2017, באיראן בין השנים 2015–2018, ובסוריה משנת 2019.
בנוסף הורכב הדגם במצרים באמצעות Bavarian Auto Group (אנ').
תצורות

4 דלתות - סדאן.
5 דלתות - הצ'בק (דגם "Brilliance H320").
בריליאנס H330

בסין הורכב בדגמים "בריליאנס H330" ודגם "בריליאנס H320" מנוע 1.5 ליטר. אחריות יצרן בסין: 3 שנים / 60,000 ק"מ.
באיראן הורכבו בדגמים "בריליאנס H330" ו-"בריליאנס H320" מנועים 1.5 ו-1.7 ליטר.
בסוריה מורכבים בדגמים "בריליאנס H330" ודגם "בריליאנס H320" מנועים 1.5 ו-1.7 ליטר.
5 נוסעים.
מנוע קדמי.
מנוע בנזין.
סוג הנעה: הנעה קדמית.
קיבולת מכל דלק - 55 ליטר.
מחיר היחידה לדגם סדאן נע בין 65,800–78,800 רנמינבי (אפריל 2013, בסין).
מחיר היחידה לדגם הצ'בק 5 דלתות נע בין 63,800-78,800 רנמינבי (2012, בסין).
דגמים שיוצרו בסין

"H320 1.5" - תצורת 5 דלתות, יוצר בין השנים 2012–2017.
"H330 1.5" - תצורת 4 דלתות, יוצר בין השנים 2013–2017.
דגמים שיוצרו באיראן

"H320 1.5" - תצורת 5 דלתות, יוצר בין השנים 2015–2018.
"H330 1.5" - תצורת 4 דלתות, יוצר בין השנים 2015–2018.
דגמים המיוצרים בסוריה

"H320 1.7" - תצורת 5 דלתות, מיוצר משנת 2018.
"H330 1.7" - תצורת 4 דלתות, מיוצר משנת 2018.
תמונות

"בריליאנס H330"
"בריליאנס H330"
"בריליאנס H330"
"בריליאנס H330"
"בריליאנס H330"
"בריליאנס H330"
"בריליאנס H330"
"בריליאנס H330"
"בריליאנס H330"
ראו גם

בריליאנס H530
בריליאנס BC3
בריליאנס V3
בריליאנס V5
בריליאנס V6
בריליאנס V7
הערות שוליים

↑  בריליאנס באיראן china.org.cn/business/2015-05/20/content
↑  "בריליאנס H330", מנוע 1,498 סמ"ק המפיק 105 כ"ס car.info/en-se/brilliance/h320/h330-15-m5-2016-8038069
↑  "בריליאנס H330" בסוריה en.otaghiranonline.ir/news
↑  "בריליאנס H330" carnewschina.com/2012/08/19/brilliance-h320-and-h230-will-be-launched-in-china-in-september
↑  Bavarian Auto Group - קבוצת הרכב הבווארי היא חברה מצרית לייצור ומכירה של רכבי BMW בשוק המקומי, ובנוסף מרכיבה ומשווקת את מותג הרכב הסיני Brilliance במצרים
↑  "בריליאנס H330" - מפרט chinamobil.ru/eng/brilliance/h330
↑  "בריליאנס H330" הצ'בק, דגם "Brilliance H320" carnewschina.com/2012/07/10/brilliance-junjie-frv-brilliance-h320
↑  "בריליאנס H330" carnewschina.com/2013/04/26/brilliance-h330-launched-on-the-chinese-car-market
↑  "בריליאנס H320" carnewschina.com/2012/08/31/chengdu-auto-show-brilliance-h320-launched-in-china
FXP

ערך זה עוסק באתר קהילות פורומים ישראלי. אם התכוונתם למשמעות אחרת, ראו .
| --- | --- |

האתר כפי שנראה בפברואר 2022
האתר כפי שנראה בפברואר 2022
 סוג:  פורום 
 תקופת הפעילות:  2003–הווה (כ־21 שנים) 
 מייסדים:  ארז בן דוד 
 בעלות:  אף.אקס.פי בע"מ, ארז בן דוד 
 שירותים עיקריים:  פורומים
 www.fxp.co.il
 
FXP הוא אתר קהילות פורומים ישראלי. האתר מכיל מאות פורומים בנושאים שונים: החל מפורומים בנושאי ספורט, טלוויזיה ותחביבים, ועד למחשבים, ללימודים ולמוזיקה. באתר קיים מדרג תפקידים המבוסס על סמכויות ועל הרשאות, אשר ניתנות על ידי צוות ההנהלה הראשית.
הסמליל השני של FXP (הוחלף בסוף 2009)
היסטוריה

בספטמבר 2003 הקים ארז בן דוד אתר ללא שם על שרת אחסון אתרים חינמי ועל מערכת המבוססת קוד פתוח. זאת עקב חוסר שביעות הרצון שלו מהתנהלות הפורומים בהם נהג לגלוש. לאחר חודש בו האתר צבר פופולריות שודרגו תשתיותיו, בין השאר למערכת vBulletin, וניתן לו השם Bomba Board. במאי 2004 שונה שם האתר ל־FXP והתגבשה צורתו. בשנים הראשונות התנועה באתר הייתה דלילה והוא תוחזק על ידי בן דוד כתחביב.
ב-5 בנובמבר 2007 אוגדה פעילות האתר לחברת אף. אקס.פי בע"מ, תוך ניסיון ליצור הכנסות ושיתופי פעולה מסחריים. ב-2007 נסגרה קטגוריית פורנוגרפיה (בשם "סקס") לאחר שמקים האתר טען לבעיות חוק ומוסר. בסוף 2009 נסגרו גם הפורומים "סריאלים וקראקים" ו"משחקים להורדה", לאחר שינוי מערכת החוקיות של האתר בהתאם לתקנות זיר"ה.
ב־2010 האתר הגיע לשיתוף פעולה עם חברת הפרסום web3, אשר העניקה לאתר ליווי טכנולוגי וליווי בתחום השיווק. האתר החל להעסיק ספק קידום אתרים במנועי חיפוש, שהעלה את פופולריות האתר ובמקביל גייס מפרסמים ושיתופי פעולה, ביניהם עם ynet ו־Mako.
ב־2011 שודרגה מערכת האתר ועיצוב האתר שונה בהתאם. כמו כן נוספה לאתר תמיכה במכשירים ניידים, הוסרה מערכת צ'אט שהופעלה בשיתוף עם חברת פלאפון תקשורת, נוספו על סרגל כלים בפורום שירות העלאת קובצי תמונות לשרת
ב־2013 הייתה באתר פינה בשם "FXP Zone" להעלאת סרטוני וידאו שדרש הרשמה נפרדת, אך היא נסגרה עקב חוסר עניין.
ב־2 באוקטובר 2013, במסגרת חגיגות העשור לאתר הושקה מערכת לייקים חדשה. באמצעותה המשתמשים יכולים לסמן אשכולות ותגובות שהם אהבו. לאחר מכן נוספה גם מערכת התראות לוואטסאפ, אשר הוסרה עקב בעיות טכניות.
ב־16 בנובמבר 2015, הושקה אפליקציה לאנדרואיד וב־13 בדצמבר ל־iOS המאפשרת קבלת התראות לנייד.
ב־29 בפברואר 2016 האתר נכנס לשיתוף פעולה עם אתר וואלה! NEWS. בנוסף שולב בו מודל עסקי משני ובו ביצוע סקרים אינטרנטיים לחברות מסחריות. עד מאי 2017, האתר הוציא עיתון חודשי.
בינואר 2020 שופטת בית משפט השלום אשרית רוטקופף חייבה את הנהלת האתר לשלם לצלם ישראל ברדוגו 38 אלף שקל ועוד 10 אלף שקל הוצאות משפט. זאת לאחר שפורסמו באתר תמונות שצילם ברדוגו ללא אישורו וללא מתן קרדיט. בפסק הדין נקבע כי לחברה אחריות על פרסומי מנהל באתר, על אף שאינו נמנה עם עובדיה. עם זאת השופטת פטרה אותם מאחריות על פרסום תמונות אחרות של ברדוגו בידי משתמשים רגילים.
בשונה מפורומים אחרים, רשתות חברתיות ובכלל מאתרי אינטרנט המאפשרים למשתמשים למחוק את חשבונם, אתר FXP אינו מרשה למשתמשיו למחוק את חשבונם באתר, וכן למשתמשים אין שליטה על הפוסטים של עצמם (אין להם אפשרות למחוק את הפוסטים שכתבו בפורום), למעט אפשרות עריכה זמנית. כמו כן, אוסר אתר FXP על אזכור שמות של אתרים אחרים (בלי קשר לקונטקסט), ומנהלי האתר נוטים לצנזר אזכורים לפורומים מתחרים וכן לאתרים שאינם פורומים. אזכור שם של אתר, בין בהקשר חיובי או שלילי, הוא עבירה על חוקי אתר FXP והעבירה מובילה לחסימה. כאשר משתמש נחסם באתר FXP, מסופק לו הסבר שטחי בגין סיבת החסימה, אך בשונה מרשתות חברתיות אחרות, לא מצורף קישור לעמוד ערעור בגין החסימה וכן לא מצורף קישור להיכן שבו בוצעה עבירה לכאורה על חוקי האתר בכדי שהמשתמש יוכל לעיין בפעולה שהובילה לסיבת החסימה, ולמעט האפשרות להתנתק מהאתר - לא ניתנת לו גישה לאתר גם לא במצב של "קריאה בלבד".
הערות שוליים

↑   מיה אפשטיין, מתחרים מול הגדולים: כך תמשכו עשרות אלפי גולשים לאתר שלכם, באתר TheMarker‏, 29 בינואר 2013
↑  מתוך הכרזת סגירת קטגוריית "סקס"
↑  מתוך הכרזה בפורום משוב ותמיכה של האתר
↑  ההכרזה על השירות FxP Zone
↑  עיתון חודש מאי מטעם צוות עיתונאים
↑  חודש מאי בפתח והעיתון בשטח!, 6 במאי 2017
↑  אורן פרסיקו, מיצוי זכויות, באתר העין השביעית, 13 בינואר 2020
איינגאר יוגה

איינגאר יוגה היא שיטת תרגול ולימוד יוגה, הקרויה על שם מייסדה ב.ק.ס איינגאר. השיטה מתאפיינת בדיוק שבו המתרגל פועל עם גופו בביצוע תנוחות היוגה (אסאנה) ובויסות נשימה (פראנאיאמה). אופן התרגול מבוסס על ידע שאסף ב.ק.ס איינגאר על תפקודו של כל חלק וחלק בגוף האדם, ומהווה פרשנות מעשית ליוגה המסורתית ולכתביה העתיקים כגון היוגה סוטרות של פטנג'לי. תרגול אסאנה בשיטה זו מפתח חוסן, גמישות ויציבות.
ב.ק.ס איינגאר ניסח שיטה לתרגול מעל 200 תנוחות היוגה הקלאסיות ו-14 סוגים שונים של פראנאיאמה (ווריאציות רבות נוספות), וכן פיתח התאמות שונות של התנוחות למתרגלים מתחילים ועד למתקדמים ביותר, כדי לאפשר התקדמות הדרגתית ובטוחה לתנוחות מורכבות, תוך פיתוח הגוף, התודעה והנפש.
בתרגול השיטה נעשה לעיתים קרובות שימוש באביזרים, כגון רצועות, קוביות ושמיכות, המסייעים בביצוע תנוחות היוגה. האביזרים מסייעים לתלמידים לבצע את התנוחות באופן מדויק, ובכך מפחיתים את הסיכון להיפצע בתרגול.
עקרונות השיטה

איינגאר יוגה היא שיטת תרגול יוגה בה יש מיקוד במבנה הגאומטרי ובמנח המדויק של הגוף בזמן תרגול תנוחות היוגה, האסאנה (אנ'). מטרת תרגול זה לאחד בין הגוף, התודעה והנפש למען בריאות ושיפור איכות החיים. שיטה זו נחשבת על ידי המתרגלים בה ככלי רב עוצמה להקל על הלחץ הכרוך בחיים המודרניים, ולחולל שינוי גופני ונפשי למען איכות חיים גבוהה.
שיטת איינגאר יוגה נבדלת מסגנונות תרגול אחרים בשלושה מאפיינים מרכזיים: שיטתיות, רצף ומשך השהייה בתנוחה.
שיטתיות בדיוק מנח וישורת הגוף (alignment) בביצוע האסאנות (התנוחות) ופראנאיאמה (תרגילי הנשימה).
הקפדה על רצפים של תנוחות ושל תרגילי הנשימה בסדר מסוים, שיבטיח על פי השיטה תוצאה רצויה.
תזמון הוא המפתח השלישי לתרגול בשיטה. משך השהייה בכל תנוחה או תרגיל נשימה. כללית, ביחס לשיטות תרגול אחרות, השהייה בתנוחות בשיטת איינגאר היא ממושכת יותר.
איינגאר יוגה מאופיינת על ידי תשומת לב גדולה לפרטים ומיקוד מדויק במנח וישורת הגוף. מתוך הבנה עמוקה של המבנה והפעולה בתרגול תנוחות היוגה, .ב.ק.ס איינגאר המציא את השימוש באביזרים (props) בתרגול כגון כריות, ספסלים, קוביות, רצועות ומשקולות, המאפשרים למתרגלים מתחילים לחוות גם תנוחות יוגה מתקדמות, ולכל אדם בכל תקופת חיים ובכל מצב בריאותי או נפשי לתרגל בהתאם למצבו. האביזרים מאפשרים תרגול גם בגיל מבוגר, במצבי עייפות, או מחלה. תרגול נתמך דורש פחות השקעת אנרגיה פיזית ומאפשר החלמה ושיקום.
שלא כמו בשיטות אחרות, בהן מעודדים תלמידים למצוא באופן עצמאי את דרכם לתנוחות על ידי חיקוי המורה, בשיטת איינגאר יוגה שפת הוראה ייחודית ומדויקת, המורים מעורבים בתרגול ומתקנים את תלמידיהם בהסבר ובמגע. כדי לקבל תעודת הסמכה ברמה הבסיסית מורי איינגאר יוגה משלימים לפחות שש שנות הכשרה ועומדים למבחנים של עמותת איינגאר יוגה בישראל המתקיימות על-פי סטנדרטים בין-לאומיים של השיטה. לאחר מכן הם יכולים להמשיך לדרגות הסמכה כמורים ממשיכים או בכירים, מסלול ההכשרה יכול להמשך אף עשרות שנים.
לקריאה נוספת

ב.ק.ס איינגאר, אור על היוגה, הוצאת אסטרולוג, 2000
Dipika Yoga Cards based on Light on Yoga
גיטה ס. איינגאר, יוגה לנשים, הוצאת לילה, 2012
ב.ק.ס איינגאר, עץ היוגה, הוצאת אסנה, 2008
ב.ק.ס. איינגאר, אור על הפראנאיאמה - אמנות הנשימה היוגית, הוצאת אסנה, 2010